Affald er værdifuldt, for det kan genbruges til nye produkter. Det kan dog kun genanvendes, hvis det er sorteret rigtigt. Det er grunden til, at alle borgere i Aalborg Kommune har fået en ny affaldscontainer, hvor de kan sortere affald som eksempelvis papir, plast og metal. Det er spændende og vi har set frem til, at komme i gang, fortæller Birgitte Kring Frederiksen, driftsleder, Aalborg Renovation. Affaldet hentes i en specialbygget skraldebil, der ligesom containerne er delt i to rum – et til pap og papir og et til plast og metal. Det køres herefter ud til det nye sorteringsanlæg hos RenoNord i Aalborg Øst. Anlægget skal sortere plast og metal i en række undergrupper af affald - eksempelvis aluminium, stål, hård plast og blød plast.

Opsummering:
I Aalborg Kommune har alle fået en ny affaldscontainer til sortering af affald.  Affaldssortering er nemlig godt for både miljø og pengepung.